Surxondaryoda erkak xotini va qaynanasini o'ldirgani bo'yicha qo'shimcha ma'lumot berildi

Surxondaryoda erkak xotini va qaynanasini o'ldirgani haqida xabar qilingandi. Viloyat Ichki ishlar boshqarmasi axborot xizmati “Bugun.uz”ga holat yuzasidan qo'shimcha ma'lumot berdi.
Ma'lum bo'lishicha, asli surxondaryolik Toshkent viloyati Angren shahrida yashovchi S.N. Rossiya davlatiga ishlashga ketib, turmush o'rtog'i Z.M. unga xiyonat qilib kelganligini bilib qoladi. U yanvar oyida qaytib kelgan.
S.N. voyaga yetmagan 3 nafar farzandini o'zi bilan olib qolib, turmush o'rtog'i bilan ajrashish maqsadida, uydan chiqarib yuboradi. Shundan so'ng, er-xotin o'rtasida farzandlar masalasi bo'yicha tortishuv boshlanadi.
Qayd etilishicha, S.N. sobiq xotining akasiga Z.M. uni tinch qo'yishi lozimligi, farzandlarini olish uchun sudga ariza bersa, uni o'ldirish bilan tahdid qilgan. Biroq, Z.M. sud orqali farzandlarini o'ziga olish uchun ariza yozgan. Er bolani ayoliga ko'rsatish uchun olib borishini, u bilan yarashmoqchi ekanini aytib, Z.M.ning uyiga borgan.
O'g'lini qaynanasi x.x. va turmush o'rtog'i Z.M. bilan uchrashtirgan. Keltirilishicha, u uydan chiqib, farzandini mashinaga qo'yib, qaynonasi va xotini uxlashini kutgan. Keyin erkak xonadonga kirib, ayvonda uxlab yotgan qaynonasi va xotinini bo'yin qismiga o'tkir kesib-sanchuvchi jism bilan tan jarohati yetkazgan. Ular ko'p qon yo'qotish oqibatida voqea joyida halok bo'lgan.
Avvalroq Andijonda aka bir qop bug'doy talashib, ukasini pichoqlab o'ldirgani haqida xabar berilgandi.